מייק לינץ'

מייקל ריצ'רד לינץ' (באנגלית: Michael Richard Lynch; 16 ביוני 1965 – 19 באוגוסט 2024) היה יזם טכנולוגיה בריטי, ממייסדי חברות אוטונומי (אנ')‏, Invoke Capital ו-Darktrace. הוא כיהן גם במגוון תפקידים ייעוציים נוספים. לאחר תואר ראשון, דוקטורט ומחקר פוסט-דוקטורט באוניברסיטת קיימברידג', יישם לינץ' את מחקריו בלמידת מכונה, הקים חברות תוכנה, והפך לדמות מרכזית באזור "סיליקון פן" (אנ'). לינץ' הושווה בתקשורת לאיש העסקים האמריקאי ביל גייטס, והונו הוערך בכ-852 מיליון פאונד בשנת 2023. מכירת חברת אוטונומי להיולט פקארד בשנת 2011 הובילה להאשמות בהונאה ולליטיגציה אזרחית בבריטניה בשנת 2019. התביעה הסתיימה ברובה לטובת היולט פקארד. בשנת 2023 הוסגר לינץ' לארצות הברית כדי לעמוד לדין פלילי. משפטו התקיים בסן פרנסיסקו במרץ 2024, וביוני זוכה מכל ההאשמות. באוגוסט 2024 חגג לינץ' את זיכויו על יאכטת העל של משפחתו, "Bayesian", שטבעה בסערה ליד חופי סיציליה ב-19 באוגוסט. לינץ', בתו המתבגרת וחמישה אחרים נספו באסון. לינץ' נולד באילפורד, לונדון, ב-16 ביוני 1965, וגדל בסמוך לצ'למספורד, אסקס. אמו הייתה אחות ממחוז טיפררי ואביו כבאי ממחוז קורק שבאירלנד. בגיל 11 זכה לינץ' במלגה לבית הספר בנקרופט בוודפורד. מאוחר יותר היה לפטרון ראשי של קרן בנקרופט, שנועדה לספק תמיכה מלגותית לתלמידים מצטיינים, ללא קשר למעמד הכלכלי של משפחתם. מבנקרופט עבר לקולג' כרייסט בקיימברידג', שם למד מדעי הטבע. לאחר שסיים את לימודיו, המשיך ללימודי דוקטורט בתחום הרשתות העצביות המלאכותיות (סוג של למידת מכונה) תחת הנחייתו של פיטר ריינר, מנהל לימודי ההנדסה בקולג' כרייסט, והגיש תזה תחת הכותרת "שיטות אדפטיביות בעיבוד אותות ודגמים קונקציוניסטיים". לאחר מכן קיבל מלגת מחקר בתחום זיהוי תבניות אדפטיבי. לינץ' הקים את חברת הסטארט-אפ הראשונה שלו בסוף שנות ה-80, בזמן שלמד לדוקטורט. החברה Lynett Systems Ltd, שהוקמה בהלוואה של 2,000 פאונד, עסקה בעיצוב וייצור מוצרי אודיו, כולל סינתיסייזרים וסמפלר עבור Atari ST.בשנת 1991, ייסד את Cambridge Neurodynamics, שהתמחתה בזיהוי טביעות אצבע ממוחשב. מתוך Cambridge Neurodynamics יצאו שלוש חברות-בת: נאורוסקיפט, NCorp ו-אוטונומי (Autonomy). בשנת 1996 ייסד לינץ' את חברת אוטונומי, שפיתחה תוכנה לחיפוש במידע שאינו מסודר בצורה טבלאית כגון שיחות טלפון, דוא"ל וסרטונים. תחת ניהולו של לינץ' הפכה אוטונומי לאחת ממאה החברות הציבוריות הגדולות בבריטניה, ולחברה מובילה בסיליקון פן. בשנת 2011 נמכרה אוטונומי להיולט-פקרד תמורת למעלה מ-11 מיליארד דולר. לינץ' הרוויח כ-800 מיליון דולר מהמכירה. לאחר המכירה, הקים לינץ' את חברת ההון סיכון Invoke Capital. אחת החברות הראשונות שנתמכו על ידי Invoke Capital הייתה חברת הסייבר Darktrace. לינץ' ואשתו אנג'לה בקארס היו בין בעלי המניות הגדולים ב-Darktrace. לינץ' כיהן כחבר במועצת המנהלים עד 2018 והמשיך לשמש כחבר במועצה המייעצת עד 2021. בנוסף, היה חבר במועצת המדע והטכנולוגיה של החברה עד פברואר 2023. חברות טכנולוגיה נוספות שנתמכו על ידי Invoke Capital כוללות את Featurespace, Luminance ו-Sophia Genetics. לינץ' החזיק במספר תפקידים בוועדות ומועצות מנהלים שונות. כאשר הואשם בהונאה בארצות הברית, הוא התפטר מתפקידו כיועץ לממשלה במועצה למדעים וטכנולוגיה, ומהוועדות של החברה המלכותית. בעבר היה חבר במועצת המנהלים של Cambridge Enterprise, הגנים הבוטניים המלכותיים בקיו, ה-BBC, הספרייה הבריטית, Nesta ומכון פרנסיס קריק. ב-2012, הודיעה היולט-פקרד על הפחתת שווי של 8.8 מיליארד דולר בנכסים בעקבות רכישת אוטונומי, בשל "אי-סדרים חשבונאיים חמורים, כשלי גילוי ומצגים כוזבים" שהתרחשו לפני הרכישה. לינץ' הכחיש את ההאשמות. החקירה נוהלה על ידי משרד ההונאה החמורה בבריטניה, אך נסגרה ב-2015 בשל חוסר ראיות מספקות. בנובמבר 2018, הואשם לינץ' בארצות הברית בהונאה יחד עם סטיבן צ'מברלין, סגן נשיא הכספים של אוטונומי לשעבר. במרץ 2019, היולט-פקרד הגישה תביעה אזרחית בגין הונאה בבית המשפט הגבוה בלונדון. התביעה טענה כי לינץ' וצ'מברלין "ניפחו במכוון את הכנסות אוטונומי". בפסק הדין שניתן בינואר 2022, נקבע כי היולט-פקרד הצליחה להוכיח את רוב טענותיה. הנזקים שהוערכו היו נמוכים מהסכום הנתבע במקור. במקביל למשפט האזרחי, ביקשו הרשויות האמריקאיות את הסגרתו של לינץ' לארצות הברית כדי לעמוד לדין בגין אישומים פליליים. בינואר 2022, אישרה שרת הפנים הבריטית פריטי פאטל את הסגרתו. לאחר דחיית ערעוריו, הוסגר לינץ' לארצות הברית במאי 2023, ונכלא במעצר בית בסן פרנסיסקו עד למשפטו. משפטו של לינץ' החל במרץ 2024 בסן פרנסיסקו, שם הואשם ב-16 סעיפי הונאה וקנוניה. ב-6 ביוני 2024, זוכה לינץ' מכל ההאשמות. לינץ' היה נשוי לאנג'לה בקארס ולהם שתי בנות. בשנת 2023 הוערך הונם המשותף בכ-852 מיליון פאונד. ב"מי ומי" צוין כי תחביביו כוללים נגינת סקסופון ג'אז ושימור גזעים נדירים של בעלי חיים. הוא החזיק בעדר בקר באחוזתו בלודהם הול, פטיסטרי, סאפוק. לינץ' חגג את זיכויו במשפט בסן פרנסיסקו בהפלגה על יאכטת העל המשפחתית, "Bayesian". היאכטה טבעה בסערה ליד חופי סיציליה ב-19 באוגוסט 2024, כאשר לינץ' ועוד 21 אנשים היו על הסיפון. לינץ', בתו המתבגרת האנה, ארבעה אורחים ואיש צוות נהרגו. גופתו של לינץ' נמצאה על ידי משמר החופים האיטלקי ב-22 באוגוסט. הרשויות האיטלקיות פתחו בחקירה ושקלו להגיש כתבי אישום על גרימת מוות ברשלנות. מדיה וקבצים בנושא מייק לינץ' בוויקישיתוף מייק לינץ', ברשת החברתית LinkedIn ישראל וולמן, מיהו "ביל גייטס הבריטי" שגופתו חולצה מקרקעית הים לאחר טביעת היאכטה שלו?, באתר ynet, 21 באוגוסט 2024 "Dr Michael Lynch trial to go ahead in California in March". The Irish Post. 22 בפברואר 2024. ארכיון מ-22 במרץ 2024. נבדק ב-22 במרץ 2024. {{cite web}}: (עזרה) Shead, Sam; Ghosh, Shona (26 בדצמבר 2018). "Inside the life of Mike Lynch, who sold his search startup to HP for $11 billion and was charged with fraud". Insider. ארכיון מ-22 באוגוסט 2024. נבדק ב-1 ביולי 2021. {{cite web}}: (עזרה) "The Quest for Meaning". Wired. בפברואר 2000. ארכיון מ-13 במאי 2012. נבדק ב-10 במרץ 2017. {{cite news}}: (עזרה) "This is the thinking computer's man". Independent. 22 בנובמבר 1999. ארכיון מ-26 במרץ 2024. נבדק ב-26 במרץ 2024. {{cite web}}: (עזרה) Garside, Juliette (19 באוגוסט 2011). "Profile:Mike Lynch". The Guardian. ארכיון מ-15 בנובמבר 2016. נבדק ב-12 בדצמבר 2016. {{cite news}}: (עזרה) "The Searcher". Forbes. 3 באפריל 2000. ארכיון מ-26 במרץ 2024. נבדק ב-26 במרץ 2024. {{cite web}}: (עזרה) Connell, David; Probert, Jocelyn (בינואר 2010). "Exploding the Myths of UK Innovation Policy" (PDF). Judge Business School. ארכיון (PDF) מ-26 במרץ 2024. נבדק ב-26 במרץ 2024. {{cite web}}: (עזרה) "Mike Lynch: Autonomy founder's fraud trial begins in US". BBC News. 19 במרץ 2024. ארכיון מ-26 במרץ 2024. נבדק ב-26 במרץ 2024. {{cite web}}: (עזרה) "Mike Lynch: the rise and fall of the extradited tech tycoon". The Guardian. 12 במאי 2024. ארכיון מ-22 באוגוסט 2024. נבדק ב-22 במרץ 2024. {{cite web}}: (עזרה) "'Snake oil': doubts loom over tech firm Darktrace's high-octane sales strategy". The Guardian. 25 בינואר 2022. ארכיון מ-31 בינואר 2022. נבדק ב-31 בינואר 2022. {{cite web}}: (עזרה) "Mike Lynch steps down as government adviser following criminal charges". Financial Times. 30 בנובמבר 2018. ארכיון מ-26 במרץ 2024. נבדק ב-26 במרץ 2024. {{cite web}}: (עזרה) "Autonomy HP sale investigation by Serious Fraud Office closes". BBC. 19 בינואר 2015. ארכיון מ-22 בינואר 2015. נבדק ב-10 בפברואר 2015. {{cite web}}: (עזרה) "HP wins multibillion-dollar fraud case over Autonomy sale". BBC. 28 בינואר 2022. ארכיון מ-28 בינואר 2022. {{cite news}}: (עזרה) "Tech entrepreneur Mike Lynch can be extradited to US, rules Priti Patel". The Guardian. 28 בינואר 2022. ארכיון מ-22 באוגוסט 2024. נבדק ב-26 במרץ 2024. {{cite web}}: (עזרה) "Mike Lynch's co-defendant in US fraud trial 'fatally struck' by car while jogging". The Guardian. 19 באוגוסט 2024. ארכיון מ-22 באוגוסט 2024. נבדק ב-20 באוגוסט 2024. {{cite web}}: (עזרה) "Who is Mike Lynch? The British billionaire missing after sailing superyacht sinks". The Independent (באנגלית). 21 באוגוסט 2024. ארכיון מ-21 באוגוסט 2024. נבדק ב-21 באוגוסט 2024. {{cite web}}: (עזרה) "Red Poll Newsletter No. 109, Winter 2017" (PDF). Red Poll Cattle Society. 2017. ארכיון (PDF) מ-19 באפריל 2022. נבדק ב-26 במרץ 2024. {{cite web}}: (עזרה) Grierson, Jamie; Weaver, Matthew; Tondo, Lorenzo (22 באוגוסט 2024). "Mike Lynch confirmed dead after yacht sank off Sicily coast during storm". The Guardian. ISSN 0261-3077. נבדק ב-22 באוגוסט 2024. {{cite news}}: (עזרה) Tondo, Lorenzo (2024-08-24). "Sicily yacht sinking could be result of human error, prosecutor suggests". The Guardian (באנגלית). ISSN 0261-3077. נבדק ב-2024-08-25.